Vår familie på fem, på et fire dagers storbybesøk til Paris, hadde det veldig bra i denne leiligheten. Leiligheten er ren og fin, fint innredet og veldig funksjonell og moderne. Vertskapet er superhyggelige mennesker og ga oss mange gode tips for å finne fram til det "virkelige" Paris. Eiffel, Champs og Louvre kan du finne selv! Ligger veldig sentralt til ved Gare du Nord. Litt støy fra trafikk, men det er Paris, litt støy må du regne med! Veldig lett å komme seg til t-bane, tog og buss. Mange gode restauranter i gåavstand fra leilighet. Spør K og K for tips. Kommer deg lett rundt i 10de og 9de som har mye forskjellig å by på. Internasjonalt og trendy langs Canal Saint Martin og ned mot Place de la Republique. Denne gåturen anbefales.